Зрэшты, карыстальнікі інтэрнэту ўжо заўважылі пэўныя хібы ў перадачы геаграфічных назоваў менскіх вуліцаў і іншых аб’ектаў лацінкаю. Да прыкладу, станцыі метро падпісаныя ў цяпер афіцыйна прынятай адміністрацыяй метро транслітарацыі (хаця стваральнікі мапы чамусьці сцвярджаюць, што ангельскамоўныя замежнікі ў прынцыпе не здольныя прачытаць назовы станцый), а назовы вуліцаў транслітараваныя з расейскай.